Diari Oficial de la Generalitat Valenciana


Sumari del DOGV 1716, del 04-02-1992 (1992/823844)

RESOLUCIÓ de 29 d'octubre de 1991, del Conseller d'Obres Públiques, Urbanisme i Transports, per la qual aprova definitivament el sol urbà de La Jara i Jesús Pobre de la revisió i adaptació del Pla General d'Ordenació Urbana de Dénia (Alacant).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1716

Data del DOGV
:   04-02-1992

Secció del DOGV
:   ALTRES DISPOSICIONS

Número del document
:   1992/823844


Data del document
:   29-10-1991

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 29 d'octubre de 1991, del Conseller d'Obres Públiques, Urbanisme i Transports, per la qual aprova definitivament el sòl urbà de La Jara i Jesús Pobre de la revisió i adaptació del Pla General d'Ordenació Urbana de Denia (Alacant).  
Vist l?expedient d'esmena de deficiències de la revisió del Pla General d'Ordenació Urbana de Denia a les àrees de La Jara i Jesús Pobre que havien quedat suspeses en virtut de l'Acord de la Comissió Territorial d'Urbanisme d'Alacant de 15 de juny de 1990.  
Vist, que la Comissió Territorial d'Urbanisme d'Alacant, en la sessió que va tenir lloc el 15 de juny de 1990, va acordar l'aprovació definitiva del sòl urbà llevat de les àrees de La Jara i Jesús Pobre, que van quedar suspeses d'aprovació per no estar justificat el compliment dels requisits que estableix l'article 78 de la Llei del Sòl.   
Vist que l'ajuntament va trametre la documentació justificativa de la delimitació del sòl urbà de La Jara i Jesús Pobre a l?objecte d'esmenar les deficiències que en el seu dia van motivar la suspensió d'aprovació.  
Vist que la Comissió Territorial d'Urbanisme d'Alacant, en la sessió que va tenir lloc el 26 de setembre de 1990, va acordar d'estimar justificat el compliment dels requisits exigits en els articles 78 de la Llei del Sòl i 21 del Reglament de Planejament a l?efecte de la consideració de les àrees compreses com a sòl urbà, estimant-se esmenades les deficiències que van motivar la suspensió, i va emetre informe favorable sobre l'aprovació definitiva del sòl urbà de La Jara i Jesús Pobre.  
Atés que la justificació de la delimitació de les àrees suspeses tracta d'establir amb precisió la situació de les xarxes d'infrastructura existents, els accessos rodats, assenyala els perímetres de les àrees realment consolidades amb els serveis corresponents, la delimitació del sòl urbà del Pla General de 1972, la delimitació del sòl urbà del Pla General de 1990, la xarxa viària, la xarxa de proveïment d'aigua, la xarxa de sanejament i les noves àrees.  
Dins del perímetre del sòl urbà s'han establert dues àrees ben diferenciades, per tal d'ajustar-se al que disposa l'article 21 del Reglament de Planejament, i així s'obtenen:  
a) Arees consolidades: formades per aquelles ocupades per l?edificació dotades d'accés rodat, proveïment d'aigua, evacuació d'aigües residuals i subministrament d'energia elèctrica.  
b) Noves àrees: inclouen els terrenys que, encara que mancats dels serveis d'urbanització, el Pla General proposa com a sòl urbà les que ocupen una superfície inferior al 33% de la totalitat del sòl urbà.  
Atés que la Comissió Territorial d'Urbanisme d'Alacant, en la sessió que va tenir lloc el 26 de setembre de 1990, va acordar d'estimar justificat el compliment dels requisits exigits en l'article 78 de la Llei del sòl i el 21 del Reglament de Planejament i va emetre informe favorable sobre l'aprovació definitiva del sòl urbà de La Jara i Jesús Pobre.  
Atés que puguen entendre's esmenades les deficiències que en el seu dia van portar a la suspensió de l'aprovació definitiva de les àrees de referència, en funció de la documentació aportada per l'ajuntament.  
Atés que, d'acord amb el que preceptua l'article 3r. paràgraf 2n. del Decret 137/1990, de 30 de juliol, del Consell de la Generalitat Valenciana, correspon al Conseller d'Obres Públiques, Urbanisme i Transports l'aprovació definitiva del sòl urbà de La Jara i Jesús Pobre de la revisió i adaptació del Pla General d'Ordenació Urbana de Denia (Alacant).  
Vistos els preceptes legals esmentats, la Llei del Sòl, el Reglament de Planejament, el Decret 137/1990, de 30 de juliol, del Consell de la Generalitat Valenciana, la Llei de Procediment Administratiu i la resta de normes d'aplicació, resolc:  
Aprovar definitivament el sòl urbà de La Jara i Jesús Pobre de la revisió i adaptació del Pla General d'Ordenació Urbana de Denia (Alacant).  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, i s'haurà de presentar abans del contenciós administratiu. Aquest últim recurs s'haurà d'interposar davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 29 d'octubre de 1991. - El Conseller d'Obres Públiques, Urbanisme i Transports: Eugenio Burriel de Orueta.